སྔོན་མ་ཡིན་ན་དྲག་གནོན་དང་གཙིར་གནོན་ཁོ་ནའི་ཐོག་ནས་རྒྱལ་ཁབ་ཀྱི་ཁྲིམས་སྐྱོང་བའི་ཐབས་ཤེས་བྱས་པ་རེད།བཙན་ཤེད་དང་དྲག་གནོན་གྱིས་རྒྱལ་ཁབ་སྐྱོང་བའི་དུས་ཚོད་དེ་རྫོགས་ཟིན་པ་རེད།དེང་ཕྱིན་ཆད་གོང་དུ་བཤད་པ་ལྟར་གཞུང་མི་མང་ལ་དགའ་བ་ཞིག་དང༌།མི་མང་གཞུང་ལ་དགའ་བ།གཞུང་མང་གཉིས་གཅིག་སེམས་གཅིག་གིས་ཤེས་ཐུབ་པ་དང༌།གཅིག་ཕན་གཅིག་གྲོགས་བྱེད་པའི་སྒོ་ནས་ཁྲིམས་ཀྱིས་རྒྱལ་ཁབ་སྐྱོང་བའི་ལམ་ལུགས་ཤིག་གི་ཐོག་ལ་འགྲོ་དགོས་པ་དེ་གལ་ཆེན་པོ་རེད།དེང་སང་གི་གནས་སྟངས་ཀྱི་ཐོག་ནས་བལྟས་ན་འབྲེལ་ཡོད་རྒྱ་བོད་ལས་བྱེད་པ་རྣམས་ཡར་རྒྱས་ཕྲན་བུ་ཡོང་གི་ཡོད་པའི་མཐོང་ཚུལ་བྱུང་སོང་བས།མ་འོངས་པར་ཡང་སྔར་ལས་ལྷག་པའི་ཡར་རྒྱས་གཏོང་དགོས་པ་དེ་གལ་ཆེན་པོ་རེད་ཅེས་ཞུ་འདོད་བྱུང༌།